**Пәннің атауы: Мемлекет және құқық теориясының негіздері**

**Сабақтың тақырыбы:** Мемлекеттің нысаны

**Сабақтың мақсаты:**

* Білім алушыларға мемлекеттің басқару, құрылым, саяси жүйесін түсіндіріп, оның мемлекеттегі орны туралы мағлұмат беру.
* Білім алушылардың танымдық қызығушылықтарын арттыру, ізденістерін дамыту, өзіндік көзқарастарын қалыптастыру.
* Өз ойын толық, әрі еркін жеткізуге, ізеттілікке тәрбиелеу.

**Негізгі ұғымдар және терминдер:**

**мемлекеттің басқару нысаны** ,мемлекеттің құрылым нысаны, мемлекеттің саяси режимі,монархия, республика, федерация, унитар мемлекет, федеративтік мемлекет, конфедеративтік мемлекет

**Көрнекіліктер** **және техникалық жабдығы:**

интерактивті тақта,үлестірмелі материалдар,құрал-жабдықтар, презентациялар, оқулықтар

**Сабақтың типі:**жаңа білім беру сабағы

**Сабақтың әдісі:** пікір алмасу, сұрақ-жауап,

**Пәнаралық байланыс:** саясаттану және әлеуметтану негіздері,Қазақстан Республикасының мемлекет және құқық тарихы, ҚР Конституциялық құқық негіздері.

**Сабақтың барысы:**

**І. Ұйымдастыру: (1 минут)**

***Психологиялық атмосфера қалыптастыру;***

-Қайырлы күн, білімгерлер! Сіздерді бүгінгі сабақта көргеніме қуаныштымын. Мен сіздерден бүгінгі сабақта барынша белсенділікті күтемін, өз ойларыңызбен еркін бөлісулеріңізді қалаймын!

**ІІ. Үй тапсырмасын тексеру**:Мемлекеттің типтері

**ІІІ.Жаңа сабақ:**

Сабақтың тақырыбы: Мемлекеттің нысаны

Жаңа сабақты түсіндірмес бұрын аудиториядағы білім алушыларды бүгінгі өтетін тақырыпқа сай 3 топқа бөліп аламыз. Ол үшін топтағы білім алушылар 3 түрлі фигураларды таңдайды.

1- топ қызыл түсті фигура - Мемлекеттің басқару нысаны

2 -топ сары түсті фигура -   Мемлекеттің құрылым нысаны

3- топ жасыл түсті фигура - Мемлекеттің саяси режимі

Сол таңдаған фигуралардың сәйкестігіне байланысты алдынан дайындалған орындарға жайғасады.

**Жаңа материалды меңгеруге дайындық:**

Жаңа тақырыпты түсіндіру, ашу және мақсатын қою үшін **«Он сұрақ!» әдісі**

Оқытушы 10 сұрақ қояды, оған білім алушылар ИӘ немесе ЖОҚ деп жауап береді:

1. Жоғарғы мемлекеттік билік бір ғана басшы – патша, шаһ, сұлтан, хан, халиф, король, император қолында болатын және ұрпақтан ұрпаққа мұрагерлікпен берілетін басқару тұрпаты-**монархия**(ИӘ)  
2. Бір конституциясы, бір жоғары өкілеттік органы, бір үкіметі болатын, территориясы әкімшілік-аумақтық бөліктерге (аймақтарға, облыстарға, округтерге, аудандарға, департаменттерге және т.б.) бөлінетін біртұтас мемлекет**-унитар мемлекет (**ИӘ)  
3. Билікті тармақтарға бөлу идеясының негізін салушы –**Аристотель,** **Цицерон** (ЖОҚ)

(ағылшын ойшылы Дж. Локк пен француз ғалымы Ш.Л. Монтескье)   
4. **Президент** сөзі латын тілінде *praesіdens* — басшы, алдыңғы қатарда отыратын (ИӘ)

5. «Мемлекет деген мен!"деген француз королі - **Наполеон Бонапарт** (ЖОҚ)

(Людовик 14.)

6.Ресей, АҚШ, Канада, Мексика, Австралия-**федеративтік мемлекеттер**.(ИӘ)

7.Нақты бір тарихи кезең шегінде белгілі бір мақсаттарға жету үшін құрылған мемлекеттердің уақытша одағы –**конфедерация** (ИӘ).

8.Күштеп құрылған, құрамды бөліктері жоғарғы биліктен тәуелділік дәрежесі  әр түрлі болатын күрделі мемлекеттер – **империялар** (ИӘ)

9.Федус деген сөз – «**Билік»** деп лат.тілінен аударылды) (ЖОҚ)

(федус деген сөз – одақ деп лат.тілінен аударылды)

 10. **АҚШ** 1781 жылы Англияның 13 отарларын біріктірген федерацияны «құмнан істелген арқан» деп атады. (ИӘ)

**ІV. Жаңа білімді меңгерту:**

Әр топқа бөлінген білім алушыларға жеке тақырыптар бойынша мәтіндер мен кестелер беріледі. Сол материалдарды жинақтап, өздеріне берілген тақырыптар бойынша тақырыптың мәнін ашып постер қорғайды. Басқа топтағы білім алушыларға түсіндіреді.

**1- топ қызыл түсті фигура -** Мемлекеттің басқару нысаны

**Мемлекеттің басқару нысаны** – бұл жоғары және жергілікті мемлекеттік органдарды ұйымдастыруды және олардың арақатынас тәртібін білдіретін мемлекеттік билікті ұйымдастырудың әдісі.

**Мемлекеттік басқару нысаны билікті бір адам немесе сайланбалы алқалы субъектілердің жүзеге асыруына байланысты екіге бөлінеді:**

- монархия;

- республика.

**Монархия**– бұл билік толық немесе ішінара бір адамның, яғни мемлекет басшысының (монарх, король, патша, шах) қолында шоғырланатын басқару нысаны.

**Монархияның белгілері:**

- билік мұра арқылы беріледі;

- билік мәңгілік сипатта болады;

- монархтың заң алдындағы жауапсыздығы;

- билікті бір адам немесе алқалы органдардың жүзеге асуы;

- монархтың мемлекетті өз еркіне сәйкес өкілдеуі;

- монархтың заң алдындағы жауапсыздығы.

**Монархияның түрлері:**

1) **абсолюттік (шексіз) монархия** – бұл заң бойынша барлық билік бір адам қолында шоғырланатын басқару нысаны. Абсолюттік монархияда халықтың мүддесін білдіретін өкілді органдар болмайды, мемлекеттің егемендігін ұстаушы ретінде тек бір адам болады (Сауд Аравиясы, Бурней).

2) **конституциялық (шектеулі) монархия**– бұл монархтың билігі өкілдік органдармен шектелетін басқару нысаны. Конституциялық монархияда мемлекеттік егемендікті ұстаушы ретінде млнархпен бірге мемлекеттің басқа да органдары болады. **Өз алдына конституциялық монархия екіге бөлінеді:**

- парламенттік;

- дуалисттік.

**Республика** – бұл жоғары мемлекеттік билікті белгілі бір мерзімге тұрғындармен сайланатын, сайланбалы органдар немесе лауазымды тұлғалар жүзеге асыратын басқару нысаны.

**Республикалық басқару нысанының белгілері:**

- дара немесе алқалы мемлекет басшысының болуы;

- мемлекет басшысы және басқа да жоғарғы мемлекеттік органдардың белгілі бір мерзімге сайлануы;

- мемлекеттік билікті өз еркімен емес, халықтың тапсырысы бойынша жүзеге асыруы;

- заңмен белгіленген тәртіпте мемлекет басшысының жауаптылығы;

- жоғары мемлекет органдардың шешімі, барлық мемлекеттік органдарға міндеттілігі;

- мемлекет өз азаматтарының құқықтары мен бостандықтарының қорғауы, мемлекет пен тұлғаның өзара жауаптылығы.

**Үкіметті кім құрады, ол кімге бағынады және кімге есеп беруіне байланысты республика келесі түрлерге бөлінеді:**

1) Президенттік (АҚШ, Қазақстан);

2) Парламенттік (Германия, Италия);

3) аралас (Польша, Австрия).

**1) Президенттік республика** – бұл мемлекеттік өмірді ұйымдастырудағы басты рөл Президенттің қолында болатын басқару нысаны.

Президенттік республиканың белгілері:

**- Президентті тікелей халық сайлауы;**

**- Үкіметті Президент құруы;**

**- Үкімет Парламент алдында емес, Президенттің алдында жауапты болуы;**

**2 - топ сары түсті фигура** -  Мемлекеттің құрылым нысаны

**Мемлекеттік құрылым нысаны** дегеніміз – бұл ұлттық және әкімшілік-аумақтық мемлекеттің құрылысы оның құрылым бөліктерінің, орталық және жергілікті мемлекеттік басқару органдарының арасындағы қарым-қатынастарды сипаттайды.

**Унитарлық мемлекет** – бұл біртұтас мемлекеттік құрылым, әкімшілік-аумақтық бөліктерден тұрады, орталық билік органдарына бағынады және мемлекеттік тәуелсіздіктің белгілері жоқ (Франция, Түркия, Жапония, Финляндия, т.б.).

Унитарлық мемлекет әр түрлі жағдайларына байланысты бөлінеді:

1)Қарапайым (тек әкімшілік-аумақтық бөліктерден тұрады, көбінесе өздерінің басқару аппараты болмайды, сондықтан тікелей билік органдарына бағынады – Чехия, Польша, Эстония, Марокко, Непал). Күрделі (сложный) – (өздерінің құрамында ұлттық не әкімшілік автономиялардың болуы – Испания, Италия, Дания, Украина, Франция, Финляндия);

2)Орталықтандырылған (шеткі регионалды) органдар орталықтан тағайындалған лауазымды адамдармен басқарылады (Нидерланды), не болмаса, сайланған жергілікті биліктің өкілдері мемлекеттік шенеу-ніктермен бекітіледі (Индонезиядағы қалалық старосталар сияқты) және орталықтандырылмаған (Шеткі органдар орталықтан тәуелсіз қалыптас-тырылады (Ұлыбритания, Жаңа Зеландия, Жапония, Испания, Италия, т.б.).

**Федерация** – бір одақтық мемлекетке бұрынғы тәуелсіз мемлекеттердің бірігуі (Ресей, АҚШ, Канада, Мексика, Австралия, Бразилия, Үндістан, Пакистан, Аргентина, Австрия, Белгия, Швейцария, Малайзия, ФРГ, Нигерия, Эпиопия, Танзания, т.б.).

Федеративтік мемлекеттерге тән ерекшеліктерге жататындар:

- федерацияның аумағы, олардың субъектілерінің жерлерінен құралады (штаттардың, эмираттардың, провинция-лардың, кантондардың, жерлердің, республикалардың, облыстардың, т.б.);

-федеративтік мемлекетте екі мемлекеттік аппарат жүйесі болады (атқарушы, заң шығарушы, және сот билігі федералдық мемлекеттік органдардың қолында), екі заң шығару жүйесі және екі азаматтық (федерациялық және оның субъектілерінің);

-бір ақшалық жүйе белгіленеді;

-федерация субъектілерінің маңыздырақ тәуелсіздігі бар:

федералды мемлекеттік құрылымда, парламентте федерация мүшелерінің мүддесін қорғайтын палата бар; федерация субъектілерінің егемендігі федерация субъектілері үшін тежелген.

Федерациялар былай бөлінеді:

-келісімділік (бірнеше мемлекеттер бір-бірімен федерация құруға келісіп, бір мезгілде егемендігінің көп бөлігін құрылатын федерацияның қарауына береді) және конституциялық (унитарлық, жартылай федеративтік ауысуы, соған сай қабылданатын конституцияда көрсетілуі (бекітілуі);

-симметриялық (федерация субъектілерінің құқықтық жағдайлары бірдей – АҚШ) және ассиметриялық (субъектілер өздерінің құқықтық статусы бойынша бөлектеу екені көрініп тұр, мысалы, олардың кейбіреулерінің мемлекеттік білім статусы бар, ал басқалары аумақтық субъектілерге жатады – РФ, Үндістан), аумақтық (Австралия, Мексика) және ұлттық, сонымен қатар аралас – ұлттық-аумақтық, мысалы, Ресей Федерациясы сияқты.

**Конфедерация** жалпылама мүдделерді қамтамасыз ету мақсатында құрылған егеменді мемлекеттердің уақытша заңды одағы.

Федеративтік құрылымнан конфедерация өзгешелігі мынадай жағдайлармен сипатталады:

-әдеттегідей егеменді мемлекеттердің арасындағы келісімдер арқылы пайда болады және олардың одақтан шығу бостандығы алдын-ала белгіленеді, федерациядан айырмашылығы сонда, олардың заң шығару, атқару және сот органдары, біртұтас (армиясы) әскері, біртұтас салықтық жүйесі, мемлекеттік қаржысы жоқ, уақытшы одаққа кірген мемлекеттердің тұрғындарының азаматтықтары сақталады.

Әдеттегідей конфедеративтік мемлекеттер көп жасамайды олар бөлініп кетеді не федерацияға айналады.

**3 - топ жасыл түсті фигура –** Мемлекеттің саяси режимі

**Мемлекеттің саяси режимнің түсінігі** дегеніміз – қоғамдағы мемлекеттік билікті іс жүзіне асыру жолдарының әдістерінің жиынтығы.

Саяси режимде көпшілік, бірақ олар демократиялық (консервативтік, либералдық) және антидемократиялық (диспотиялық, тоталитарлық, авторитарлық, расистік) режимдер қалпында белгіленеді. Мұнда мемлекетті бөлудегі негізгі ерекшелік сол белгі бойынша адам мен азаматтың құқығы мен бостандығының кепілдік деңгейі, сонымен бірге мемлекеттік билікті іс жүзіне асырудағы демократизм мен әдісі, яғни мемлекеттік билікті қалыптастыру мен тексеру процесіне халықтың қатысуындағы белсенділігі мен белсенді еместігін көрсетуші.

**Антидемократиялық режим** – монархиялық, сондай-ақ республикалық басқару нысанында белгіленуі мүмкін. Олар мынадай белгілерімен сипатталады: толық түрде мемлекетті, яғни қоғам өмірінің барлық аясын: экономиканы, саясатты, идеологияны, әлеуметтікті, мәдени ұлттық құрылымдарды тексеруге тырысады; мемлекеттік билікті шексіз бір ортаға біріккен билік түрінде, шын мәніндегі бір өкілдіктегі органға не бірнеше органға біріктіру; бар өкілетті органдардың шын мәніндегі биліктің және органдар жүйесінде жоғары тұратын мемлекеттік биліктің атқару органдары жоқ, сол сияқты жазалау және әскери ұйымдар жоқ; барлық қоғамдық ұйымдарды мемлекеттендіру (кәсіподақты, жастар ұйымын, спорттық, т.б.); шын мәнінде жеке адамдарды субъективті құқықтарынан айыру, формалды түрде, тіпті конституцияда да жариялануы мүмкін.

**Авторитаризм** – демократиялық емес саяси режимдерге тән билік жүйесі, мемлекеттік биліктің бір адамның не органның қолына жиналуымен, негізгі саяси бостандықты тежеуімен, қысым жасауымен (сөз, басылым, жиналыс, т.б.), саяси оппозицияны басуымен сипатталады. Басқару әдістерінің үйлесуімен байланысты бір қалыпты авторитарлық режимнің түрін өзгертуге мүмкіндік бар, классикалық диктатураның демократиялық белгісін формалды түрде сақтау, дегенмен оның террорсыз және қуғын-сүргінсіз.

**Тоталитаризм** – саяси режим ретінде, абсалютті (тоталды) түрде, әр адамның әр түрлі өмірінің жан-жақтарын және барлық қоғамды тұтасымен бақылауға негізделген. Оның негізінің маңызды жағына авторитарлық режимнің шектен шығатын көрінісіне биліктің бәрін қамтуға бәрін тексеруге тырысуы.

**Антидемократиялық режимге** жататындары – тирания және деспотия, сонымен бірге фашизм, расизм, апартеид, сегерегация.

**Демократиялық режим** – жеке адамның дұрыс өмір сүріп, барыншы толық дамуын қамтамасыз етуге керек. Мұндағы саяси режимде азаматтардың құқығы мен бостандығы тек мойындалып қоймай, кепілдік беріледі, қамтамасыз етіледі және халықтың қатысуымен құрылған мемлекеттік органда-рымен тікелей және өкілеттік демократияның көмегімен қорғалады.

Демократиялық режим мынадай белгілерге тән:

-жеке адамға экономикалық деңгейде бостандық беру, себебі ондай жағдай қоғамның материалдық жақсылығын құрайды;

-шын мәніндегі азаматтардың құқығы мен бостандығына кепілдік береді, олардың мемлекеттің саясаты туралы өз пікірлерін айтуға, белсенді түрде мәдени және басқадай қоғамдық ұйымдарға қатынасуға мүмкіндігі;

-ел тұрғындарының мемлекеттік билікке тікелей ықпал ететін тиімді жүйе құруы; жеке адамның бассыздық пен заңсыздықтан қорғалғандығы, себебі, оның құқығы тұрақты құқық қорғау органдарының қарамағында;

-биліктің бір деңгейдегі, көпшілік пен азшылықтың мүдделерін қамтамасыз етуі.

**V. Жаңа сабақты бекіту :**

1.**«Тапқыр болсан шешіп көр» ойыны**

Ойын шарты бойынша: Студенттерге Ғ. Сапарғалиев, А. Ибраева «Мемлекет және құқық теориясы» оқулығы таратылады және 3 топқа 3 түрлі мемлекеттердің атауы беріледі. Сол берілген мемлекеттердің басқару, құрылым және саяси режимі бойынша сипаттама беру керек:

* Қытай
* Ресей
* Корея

**2.«Тазалық» ойыны**Қатысушыларға бір парақ беріледі. Онда мыналар салынған:  
1. Чемодан(суреті)  
2. Қоқыс жәшігі (суреті)  
3. Еттартқыш (суреті)

Құрметті білім алушылар, бүгінгі тақырып бойынша алған керекті ақпараттарыңызды чемоданға салыңыздар (жазыңыздар), бүгіні сабақтағы керек емес болған, артық дүниені қоқыс жәшігіне салыңыздар (жазыңыздар).Ал бүгіні ақпараттың ішінде әлі оқуым керек, толықтыруым керек дегендері болса, еттартқышқа салыңыздар (жазыңыздар)

**Сергіту сәті**  «Тәуелсіз Қазақстан**»** тақырыбында бейнефильм көрсету.

**Қорытынды, рефлексия**.

-Болжаған мәліметтеріңізді алдыңыздар ма?

-Бұл мәліметтер сізге не береді?

-Мұның қандай пайдасы бар?

-Бұл мәліметтерді өмірде қалайша қолдануға болады?

«Бүгінгі көңіл-күйім», «Алтын сандық», «Пирамида» «Бүгін қай сатыдасың?» әдістері бойынша әр топқа рефлексия парағын таратып, кері байланыс орнату.

****

****

**VІ. Бағалау.**

**VIІ. Үйге тапсырма:**

1.Басқару нысаны,құрылым нысаны,саяси режим нысандары бойынша салыстырмалы кесте құрастыру.